Nordjyllands Politi er kørt mod Skagen klokken 17.00 for at undersøge omstændighederne omkring et muligt drab. - Jeg kan ikke sige ret meget mere lige nu, men det kunne godt tyde på et drab, siger vicepolitiinspektør Torben Jensen fra Nordjyllands Politi til tv2nord.dk. Det er samme melding, vi får, da vi spørger hos vicepolitikommissær Lars Nørskov, der selv er på vej mod Skagen. - Vi ved i hvert fald, at vi har en død mand i Skagen - mere kan jeg ikke sige lige nu. Drabet formodes at være sket klokken 15 i eftermiddags, og manden skal være fundet i en lejlighed på Christian X Vej. Nordjyllands Politi er kort før klokken 18 ankommet til Skagen med en efterforskningsleder. Politiet efterforsker sagen som en drabssag, og er ifølge nordjyske.dk i øjeblikket gang med de tekniske undersøgelser på stedet. TV2/Nord er på vej mod Skagen - følg med her på siden og se mere i vores udsendelser 18.10 og 19.30

Opsummering:
Nordjyllands Politi er lige nu på vej til Skagen for at efterforske et muligt drab. <b> (opdateret: 17.59) </b>